Ritratt: Flickr.com .td_uid_2_60b0c114c3b91_rand.td-a-rec-img{text-align:left}.td_uid_2_60b0c114c3b91_rand.td-a-rec-img img{margin:0 auto 0 0} Mill-2018 'l hawn ġew irrappurtati 3 każijiet ta' telqa u abbandun ta' tfal b'diżabilità lill-Kummissjoni għad-Drittijiet ta' Persuni b'Diżabilità. Din l-informazzjoni ngħatat fil-Parlament mill-Ministru għall-Inklużjoni Julia Farrugia Portelli bi tweġiba għall-Mistoqsija Parlamentari tad-Deputat Nazzjonalista Hermann Schiavone dwar kemm ġew irrappurtati każijiet ta' abbuż fuq dawn it-tfal. Il-Ministru spjegat li kien hemm każ fl-2018, żewġ każijiet fl-2019, u l-ebda każ irrappurtat fl-2020. Mistoqsija dwar it-tip ta' abbuż irrapurtat, Farrugia Portelli qalet li l-każijiet kienu kollha ta' telqa jew abbandun. Spjegat li filwaqt li f'żewġ każijiet kien hemm diskussjonijiet mill-Kummissjoni biex il-bżonnijiet tat-tfal jiġu mħarsa, fil-każ l-ieħor, li kien jinvolvi minuri, saret laqgħa mal-Aġenzija Appoġġ. Schiavone staqsa wkoll dwar kemm tressqu persuni l-Qorti. Il-Ministru wieġbet li l-Kummissjoni ma tistax tagħti din l-informazzjoni minħabba li xogħolha hu li tinvestiga każijiet ta' diskriminazzjoni u mhux ta' abbuż. Fl-2020: 500 tilwima dwar diskriminazzjoni mas-CRPD: Fl-2020 saru mal-500 tilwima dwar diskriminazzjoni mas-CRPD Newsbook.com.mt ikkuntattja wkoll lill-Kummissjoni għad-Drittijiet ta' Persuni B'Diżabilità, li infurmawna li meta l-Kummissjoni ssir taf b'każijiet ta' abbuż jew abbandun ta' tfal, dawn jiġu referuti lis-Servizz tal-Protezzjoni tat-Tfal. Tista' taqra aktar dwar xogħol dan is-servizz minn hawn .td_uid_3_60b0c114c3e98_rand.td-a-rec-img{text-align:left}.td_uid_3_60b0c114c3e98_rand.td-a-rec-img img{margin:0 auto 0 0}